ClaudeDwyer

**Sir Claude Dwyer** on roolipelihahmo Suomen Habbo hotellissa. Hän teki ensiesiintymisensä 22. maaliskuuta 2019.

#### Biografia

Sir Claude on Dwyerin toisen sukuhaaran päämies, kenraali George Dwyerin veli ja Certified Art Collectors™ -taideseuran puheenjohtaja. Lisäksi Claude on brittiläisen imperiumin ritarikunnan jäsen.

#### Yleisesti

Claude Dwyer syntyi pormestari Nicholas Dwyerin ja hänen Brudenell-Brucen aatelissukuun kuuluvan Catherine-vaimonsa kuopukseksi kymmenen vuotta sittemmin sotilasuran valinneen isoveljensä jälkeen. Hän peri jo nuorella iällä merkittävän omaisuuden äitinsä suvulta.

Claude on aina ihaillut taidetta äitinsä tavoin, ja sai jo nuorella iällä nauttia siitä etuoikeutetusti keskiluokkaisesta ja -tuloisesta perhetaustastaan huolimatta. Clauden itsensä mukaan hänen kutsumuksensa taiteen kaltaisen rikkauden vaalimiseen kehittyi tämän myötä jo näihin aikoihin.

#### Elämänkerta

Vuonna 1976 nuori Claude haki vanhempiensa tukemana opiskelemaan taidehistoriaa ent. Lambethin taidekouluun (*nyk*. *City and Guilds of London Art School*) ja läpäisikin soveltuvuuskokeet ensiluokkaisin tuloksin. Opiskelemaan päästyään Claude sai samanhenkisiltä Brudenell-Brucen sukulaisiltaan merkittävän perinnön, jonka avulla hän rahoitti opintonsa ja elämänsä.

Korkea motivaatio ei jäänyt huomiotta, ja valmistumista seuranneen ahkeran työskentelyn tuloksena Clauden onnistui päästä vanhan opinahjonsa kattosäätiön johtoportaaseen. Säätiötyöskentelyn kautta hän sai merkittävää kokemusta myös muiden Englannin tasokkaiden taidehistorian ympärille keskittyneiden opinahjojen hallintorakenteista.

Claude toimi paitsi säätiön hallinnossa ja erilaisten taidekoulujen kehittämisprojekteissa, myös useissa eri lautakunnissa aina vuoteen 1990, minkä jälkeen hän perusti Brudenell-Brucen perinnön turvin oman rahaston tukemaan englantilaisia taidehistorian oppilaitoksia niiden kehitys -ja opetustyössä. Rahaston ekskursio ei kuitenkaan siunaantunut kovinkaan pitkäksi sitä kohdanneen häijymielisen kavalluksen vuoksi.

Rahaston sotkuisen lopun vuoksi Clauden motivaatio hiipui lähes olemattomiin, ja hän vetäytyi julkisuudesta elääkseen poissa valokeilasta jossain päin Englantia. Sanotaan, että hän ryhtyi omaksumaan taidehistorian osa-alueita erakkona, ja syventyi myös kirjoittamaan omaelämäkertaa.

Alkuvuodesta 2019 Clauden veljenpoika Sebastian otti yhteyttä ja suostutteli setänsä vierailulle Merseysidessä sijaitsevaan Dawpoolin kartanoon. Claude löysi vierailun aikana jälleen kipinänsä ja rakennutti itselleen Lontooseen Dwyer House -nimisen talon. Sen jälkeen hän aktivoitui sukunsa myötävaikutuksesta lontoolaisissa taidepiireissä, ja teki esimerkiksi kiinnityksiä kokoelmastaan *The Noble Gallery of Art*-taidemuseoon eli tuttavallisemmin aatelisgalleriaan. Tässä yhteydessä Claude osallistui myös *Certified Art Collectors™ -*taidesueran perustamiseen ja nousi sen puheenjohtajaksi.

#### Tänä päivänä

Claude avioitui kesäkuussa 2019 innokkaan liikenaisen Edwina Dwyer os. Carlislen kanssa, joka muutti uudelleen motivoituneen taidekeräilijän seuraksi Dwyer Houseen. Näihin aikoihin Claude myös asettui ehdolle loppukesästä pidettäviin yhteisöoikeuden presidentinvaaleihin numerolla 3. Kampanjointi alkoi tehokkaasti, kun Claude perusti oman kannatusryhmän, sekä rakennutti kampanjatoimiston ehdokkuutensa markkinointityön tueksi.